gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es pt gl gl gl gl gl gl de en sv fr de de gl gl gl gl gl gl gl es gl gl gl gl es gl gl gl gl gl pt gl pt en ca gl gl pt
Vieiros: Galiza Hoxe - O conflito lingüístico entre flamengos e francófonos tomba o goberno belga
Venres, sexta feira, 30 de setembro de 2022
Logo do abandono do Open VLD
O primeiro ministro, Yves Leterme, presentou a dimisión. O rei Alberto II podería non a aceptar ante o inminente relevo na presidencia da UE.
Redacción - 18:20 22/04/2010
Tags: conflito lingüístico flamengos Flandres francófonos goberno belga
O primeiro ministro Yves Leterme
O primeiro ministro belga, o democristián flamengo Yves Leterme, presentou esta quinta feira a dimisión ao xefe do Estado, o rei Alberto II, logo de que o Open VLD (liberais nacionalistas de Flandres) abandonasen o goberno de coalición de tan só cinco meses de vida, informaron os medios locais. O monarca deixou "en suspenso" a súa decisión sobre se aceptar ou non a dimisión.
"O rei e o primeiro ministro subliñaron, nas circunstancias actuais, o inoportuno que sería unha crise política, que provocaría un gran prexuízo ao benestar económico e social dos cidadáns, así como ao papel de Bélxica no plano europeo", informou a Casa Real nunha nota. Cómpre lembrar que o Estado belga substitúe o español á fronte da Presidencia rotatoria da UE a partir do 1 de xullo.
As tensións entre francófonos e flamengos debido a discrepancias insalvábeis sobre o réxime lingüístico na periferia de Bruxelas (BHV) provocaron esta nova crise de goberno. É a quinta vez que Leterme presenta a súa dimisión ao rei desde que gañou as eleccións en xuño de 2007. Ese ano renunciou dúas veces a formar goberno, ante a imposibilidade de reunir unha maioría cos partidos francófonos.
Excepcións francófonas en Flandres
Os flamengos exixen acabar coa excepción que representan as poboacións de Ache e Vilvoorde, ambas as dúas situadas en Flandres mais onde reside unha maioría francófona. Até o de agora, os francófonos desas localidades, aínda que viven en Flandres, puideron votar por listas francófonas nas eleccións, como os residentes en Bruxelas, única rexión bilingüe do país onde hai esa posibilidade.
Análise: Flamengos e valóns, 179 anos de enfrontamentos
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto